**Bázakerettye Község Önkormányzata Képviselő-testületének**

**6/2015.(IV.10. ) önkormányzati rendelete**

**a hivatali helyiségen kívüli és hivatali munkaidőn kívül történő házasságkötés létesítése engedélyezésének szabályairól, valamint a többletszolgáltatásért fizetendő díjak mértékéről szóló 7/2013. (XI. 8.) önkormányzati rendelet módosításáról**

Bázakerettye Község Önkormányzata Képviselő-testülete az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdésében kapott felhatalmazás alapján, valamint az Alaptörvény 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX. törvény 13. § (2) bekezdésben meghatározott feladatkörében eljárvaa hivatali helyiségen kívüli és hivatali munkaidőn kívül történő házasságkötés létesítése engedélyezésének szabályairól, valamint a többletszolgáltatásért fizetendő díjak mértékéről szóló 7/2013. (XI. 8.) önkormányzati rendeletét ( továbbiakban: Rendelet ) az alábbiak szerint módosítja:

 1. § A Rendelet 4.§ (3) bekezdés első mondata helyébe az alábbi rendelkezés lép:

„ 4.§ (3) A hivatali helyiségen kívül tartandó anyakönyvi eseményért – a 4. § (4) bekezdésben foglalt kivétellel – bruttó 20.000,- Ft díjat kell fizetni az önkormányzati hivatal részére. „

2.§ A Rendelet 5.§-a helyébe a következő rendelkezés lép és a következő 5/A §-al egészül ki:

„ 5.§ A házasságkötésnél közreműködő anyakönyvvezetőt választása szerint a köztisztviselők jogállásáról szóló törvényben meghatározott szabadidő, vagy e rendelet 5/A.§ (1) és (2) bekezdésében meghatározott díjazás illeti meg.

5/A§ (1) Hivatali munkaidőn kívül megkötött házasság esetén a közreműködő anyakönyvvezetőt házasságkötésenként bruttó 10.000,-Ft díjazás illeti meg.

(2) Hivatali helyiségen kívül megkötött házasság esetén függetlenül attól, hogy az hivatali időben, vagy hivatali időn kívül történik, a közreműködő anyakönyvvezetőt házasságkötésenként bruttó 20.000,-Ft díjazás illeti meg.

(3) A házasságkötésen az anyakönyvvezető jogszabályban előírt, ünnepélyes öltözékben köteles megjelenni. Ennek biztosítására az anyakönyvvezető minden év december 15-ig bruttó 20.000,-Ft munkaruha juttatásban részesül. A munkaruha juttatás a vásárlásról szóló számla ellenében fizethető ki. Munkaruhán a szertartáshoz illő lábbelit, felső ruházatot ( kosztüm, blúz, nadrág, szoknya, egész ruha ) kell érteni.

3.§ Ez a rendelet a 2015. április 15-én lép hatályba és az ezt követően külső helyszínen megtartásra kerülő házasságkötések esetén kell alkalmazni.

Bázakerettye, 2015. április 10.

 Iványi László Dr. Ratkovics Ágnes

 polgármester jegyző